అశ్విన్ మరీ ఇంత మోసమా..? ‘మన్కడింగ్‌’పై ఉతికారేస్తున్న నెటిజన్లు
ఛేదనలో అజింక్య రహానె (27: 20 బంతుల్లో 4x4)తో కలిసి ఇన్నింగ్స్ ఆరంభించిన జోస్ బట్లర్ తొలి వికెట్‌కి 78 పరుగుల భాగస్వామ్యం నెలకొల్పాడు. కానీ.. అశ్విన్ బౌలింగ్‌లో రహానె బౌల్డవగా.. అనంతరం వచ్చిన సంజు శాంసన్ (30: 25 బంతుల్లో 1x6)తో కలిసి రాజస్థాన్‌ని బట్లర్ 107/1తో మెరుగైన స్థితిలో నిలిపాడు. కానీ.. ఈ దశలో బట్లర్‌ని అశ్విన్ మోసపూరితంగా ‘మన్కడింగ్’ చేయడంతో మ్యాచ్‌ మలుపు తిరిగింది. ఆ తర్వాత వచ్చిన బెన్‌స్టోక్స్ (6), రాహుల్ త్రిపాఠి (1), గౌతమ్ (3), ఆర్చర్ (2), ఉనద్కత్ (1)తో పాటు సంజు శాంసన్ కూడా వరుస ఓవర్లలో ఒత్తిడిని జయించలేక ఔటైపోయారు. దీంతో.. రాజస్థాన్ ఆఖరికి 170/9కే పరిమితమైంది. మ్యాచ్‌లో ఒక్కసారైనా హెచ్చరించక ముందే బ్యాట్స్‌మెన్‌ని మన్కడింగ్‌ చేయడం క్రికెట్ నిబంధనలకి విరుద్ధం.
అంతకముందు విధ్వంసక హిట్టర్ క్రిస్‌గేల్ (79: 47 బంతుల్లో 8x4, 4x6) మెరుపు అర్ధశతకం బాదడంతో టాస్ ఓడి తొలుత బ్యాటింగ్ చేసిన పంజాబ్ జట్టు నిర్ణీత 20 ఓవర్లలో 4 వికెట్ల నష్టానికి 184 పరుగులు చేసింది. ఓపెనర్ కేఎల్ రాహుల్ (4: 4 బంతుల్లో 1x4) తొలి ఓవర్‌లోనే ఔటైనా.. మయాంక్ అగర్వాల్ (22: 24 బంతుల్లో 1x4, 2x6), సర్ఫరాజ్ ఖాన్ (46 నాటౌట్: 29 బంతుల్లో 6x4, 1x6)తో కలిసి ఇన్నింగ్స్‌ నిర్మించిన క్రిస్‌గేల్ ఆ జట్టుకి మెరుగైన స్కోరు అందించాడు.
తొలి ఓవర్‌లోనే రాహుల్ వికెట్ చేజారడంతో.. పవర్‌ప్లే ముగిసే వరకూ నెమ్మదిగా ఆడిన క్రిస్‌గేల్.. అనంతరం బ్యాట్ ఝళిపించాడు. ఈ క్రమంలో.. ఇన్నింగ్స్ 12వ ఓవర్ వేసిన జయదేవ్ ఉనద్కత్ బౌలింగ్‌లో వరుసగా 4, 4, 4, 6 బాదేసి 33 బంతుల్లోనే 50 పరుగుల మైలురాయిని అందుకున్న గేల్.. ఆ తర్వాత 16వ ఓవర్ వేసిన బెన్‌స్టోక్స్ బౌలింగ్‌లోనూ ఒక సిక్స్, రెండు ఫోర్లు బాదేశాడు. అయితే.. ఆ ఓవర్‌లోనే ఐదో బంతిని సిక్స్‌గా తరలించే ప్రయత్నంలో క్రిస్‌గేల్ ఔటవగా.. ఆఖరి ఓవర్ వేసిన బెన్‌స్టోక్స్ బౌలింగ్‌లో ఒక ఫోర్, సిక్స్ బాదిన సర్ఫరాజ్ 17 పరుగులు రాబట్టాడు. దీంతో.. పంజాబ్ మెరుగైన స్కోరు చేయగలిగింది.
మ్యాచ్‌లో టాస్ గెలిచిన రాజస్థాన్ రాయల్స్ కెప్టెన్ అజింక్య రహానె ఫీల్డింగ్ ఎంచుకున్నాడు. బాల్ టాంపరింగ్ ఉదంతంలో ఏడాది నిషేధం వేటు పడటంతో 2018 ఐపీఎల్ సీజన్ మొత్తానికీ దూరమైన రాజస్థాన్ మాజీ కెప్టెన్ స్టీవ్‌స్మిత్ (ఆస్ట్రేలియా) ఈ మ్యాచ్‌తో మళ్లీ టోర్నీలోకి పునరాగమనం చేశాడు. రాజస్థాన్ రాయల్స్ సొంత మైదానం జైపూర్‌లో ఈ మ్యాచ్ జరుగుతోంది.
2008లో ఆరంభమైన ఐపీఎల్‌లో ఇప్పటి వరకూ 11 సీజన్లు ముగియగా.. మొత్తం 17సార్లు కింగ్స్ ఎలెవన్ పంజాబ్ , రాజస్థాన్ రాయల్స్ జట్లు తలపడ్డాయి. ఇందులో రాజస్థాన్ 10 మ్యాచ్‌ల్లో గెలుపొందగా.. పంజాబ్ 7 మ్యాచ్‌ల్లో విజయాన్ని అందుకుంది. 2013 ఐపీఎల్ సీజన్‌ మ్యాచ్ ఫిక్సింగ్ నేపథ్యంలో.. రాజస్థాన్ రాయల్స్‌పై రెండేళ్ల నిషేధం వేటు పడటంతో 2016, 2017 ఐపీఎల్ సీజన్లకి ఆ జట్టు దూరమైన విషయం తెలిసిందే.
#Teams #RRvKXIP #IPL2019 https://t.co/NO4ElVyD1M
.@ajinkyarahane88 wins the toss and elects to bowl first against @lionsdenkxip  #VIVOIPL #RRvKXIP https://t.co/BDIEvDkL1c
&mdash; IndianPremierLeague (@IPL) 1553522640000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.